# Kvalitetsstandard for tilkøb af socialpædagogisk ledsagelse for beboere på døgntilbud under ferie - april 2018

| **1. Hvad er ydelsens lovgrundlag?** | Lov om tilkøb af socialpædagogisk ledsagelse under ferie (Lov nr. 649 af 08/06/2017. Ikrafttrædelse 1. januar 2018.  Gælder kun for beboere i døgntilbud, som er omfattet af det sociale tilsyn. |
| --- | --- |
| **2. Hvad er formålet med ydelsen?** | At beboere på døgntilbud kan tilkøbe kendt pædagogisk personale til ledsagelse på ferie ud over serviceniveauet på døgntilbuddet. Således får handicappede større mulighed for at indgå i samfundet udenfor døgntilbuddet. |
| **3. Hvilke aktiviteter indgår i ydelsen?** | Socialpædagogisk ledsagelse, som ikke indgår i døgntilbuddet og er af mindst 1 døgns varighed. Eksempelvis weekendture, landsstævner og festivaller. |
| **4. Hvilke aktiviteter indgår ikke i ydelsen?** | Serviceniveau for ledsagelse for beboere i Lejre Kommunes døgntilbud er op til 7 dage om året med kommunal betaling af udgifter til personale, såsom løn, kost, logi samt de transportudgifter, som har fordret en særskilt billet.  Der henvises til serviceniveau og retningslinjer for ledsagelse i botilbud i Lejre Kommune, som er godkendt den 5. oktober 2015. |
| **5. Leverandør** | Lejre Kommunes sociale døgntilbud. Solvang, Bramsnæsvig og Bofællesskaberne. |
| **6. Hvem kan modtage ydelsen?** | Beboere på Lejre Kommunes sociale døgntilbud, som er omfattet af det sociale tilsyn.  Beboere, som selv på eget initiativ ønsker at tilkøbe socialpædagogisk ledsagelse og er over 18 år.  Ønske om ledsagelse kan tilkendegives enten verbalt, non- verbalt eller gennem adfærd i øvrigt.  (Der kan være behov for, at inddrage personlige værger). |
| **7. Hvordan ansøges om ydelsen?** | Beboeren kan ansøge om ledsagelse via henvendelse til kontaktperson på døgntilbuddet.  Virksomhedsleder træffer afgørelse. |
| **8. Ydelsens indhold og omfang** | Omfanget af Pædagogisk ledsagelse tildeles individuelt den enkelte borger ud fra handicapniveauet.  Flere beboere vil i fællesskab kunne tilkøbe socialpædagogisk ledsagelse til en fælles ferie og dele udgiften. Er der stor forskel på ledsagelsesbehovet vil udgiften blive delt forholdsmæssigt.  Eksempel:  3 borgere vælger i fællesskab at tilkøbe ledsagelse. 2 af beboerne kan klare at have delt ledsager og 1 beboer har behov for fuld ledsager. De 2 af beboerne deler udgift til en |

|  | ledsager og 1 beboer betaler for egen ledsager.  Beboeren skal i udgangspunktet afholde udgifterne til:   * 10 timers vikarløn pr. rejsedøgn * Udgiften til ledsagerens kolonitillæg * Kost i forbindelse med ferien * Udgifter til ferierejsen. Herunder transport, logi og entre, som har fordret særskilte billetter for det personale som ledsager på ferien. |
| --- | --- |
| **9. Kompetencekrav** | Ledsageren skal have relevant faglig baggrund og kompetencer og være ansat på døgntilbuddet. |
| **10. Sagsbehandlingsfrist** | 14 dage |
| **11. Opfølgning** | Inden for 1 uge efter ferieafholdelsen, hvor beboer har tilkøbt socialpædagogisk ledsagelse. |
| **12. Særlige forhold** | Socialpædagogisk ledsagelse vil kun kunne anvendes, hvis det kommunale sociale tilbud sikrer, at ferien kan gennemføres personalemæssigt forsvarligt. Endvidere i forenelighed med botilbuddets øvrige socialpædagogiske opgaver i forhold til de beboere, der ikke er på ferie. |
| **13. Klagemuligheder** | Klage over sagsbehandlingen:  Klage over kommunens sagsbehandling, personalets opførsel eller personalets udførelse af praktiske opgaver kan ske ved henvendelse til ledelsen.  Borgerrådgiveren  Der er endvidere mulighed for, at borgeren kan klage til Lejre Kommunes borgerrådgiver.  Borgerrådgiveren har følgende kontaktoplysninger:  Lejre Kommune Borgerrådgiveren Lejrevej 15  4320 Lejre  Telefon 46 46 44 20 |

Dato: 11.april 2018 Godkendt